
Ogranak Matice hrvatske u Slavonskom Brodu






Ravnateljima i učiteljima Hrvatskoga jezika od 4. do 8. razreda osnovne škole i nastavnicima Hrvatskoga jezika od 1. do 4. razreda srednje škole



P O Z I V

na 
Državni literarni natječaj za najbolju dječju bajkovitu priču učenika osnovnih i srednjih škola
 Republike Hrvatske

u sastavu Dječjih svečanosti
U svijetu bajki Ivane Brlić-Mažuranić 2025.
u Slavonskome Brodu

 
Ovogodišnji literarni natječaj posvećen je 151. godišnjici rođenja Ivane Brlić-Mažuranić, a teme natječaja i ove su godine usmjerene na Ivanine bajke koje su nepresušno vrelo inspiracije nekim prošlim, ali i budućim generacijama djece i mladih. 

Predlažemo teme za bajkovitu priču: 

1. Razmišljam o Ivani sjedeći na Regočevu ramenu
2. Kako sam pobijedio/pobijedila svoga Bijesa
3. Sanjao/sanjala sam čuda s Kiteža
4. Imam i ja svoga Malika Tintilinića/ Svarožića/ Bagana (izbor)


Nadamo se da ćete svojim djelovanjem potaknuti učenike na sudjelovanje u Natječaju i time doprinijeti svečanosti pisane riječi utemeljene na Ivaninu nasljeđu.

Lijepo molimo da se zainteresirani učitelji i nastavnici drže zadanih okvira:

1.  Jedna škola treba poslati JEDAN reprezentativan rad na zadanu temu.
2.  Poslani rad ne bi trebao biti veći od 2 kartice teksta.
3.  Molimo slati lektorirane radove i pod zaporkom. 
4. Molimo sve mentore da uz poslani rad popune prijavnicu s podatcima o autoru i mentoru. Prijavnice i rad slati u digitalnom obliku (Word) na e-adresu: usvijetubajki.natjecaj@gmail.com.
5. Ako rad pojedine škole bude odabran za predstavljanje, potrebno je pripremiti autora za čitanje na svečanosti dodjele nagrada u Slavonskom Brodu. 
6. Odabrane radove predstavljaju autori i njihovi mentori na dodjeli nagrada u Slavonskom Brodu, u Kući Ivane Brlić-Mažuranić 7. travnja 2025.
7. Nagrađeni učenik i njegov mentor trebali bi u kratkom roku obavijestiti organizatore sudjeluju li na svečanosti dodjele nagrada. 

Rezultati natječaja bit će objavljeni na stranicama www.usvijetubajki.org 

Rok za slanje radova:  15. ožujka 2025.

Najuspješnije radove odabrat će Prosudbeno  povjerenstvo  u sastavu:
Miroslav Mićanović, književnik, AZOO
Željka Horvat Vukelja, književnica za djecu
dr. sc. Jasna Ažman, Ogranak Matice hrvatske u Slavonskome Brodu
Marija Matić, prof., OŠ „Ivan Goran Kovačić“, Slavonski Brod
mr. sc. Gordana Potnar-Matković, Industrijsko-obrtnička škola Slavonski Brod
izv. prof. dr. sc. Jasna Šego, Sveučilište u Slavonskom Brodu
doc. dr. sc. Irena Krumes, Sveučilište u Slavonskom Brodu, Ogranak Matice hrvatske u Slavonskom Brodu
Mihaela Šebalj Zavor, prof., Gimnazija „Matija Mesić“, Slavonski Brod
mr. sc. Andrijana Nemet-Kosijer, Gimnazija „Matija Mesić“, Slavonski Brod, Ogranak Matice hrvatske u Slavonskom Brodu



Najuspješniji radovi (tri iz osnovne i tri iz srednje škole) bit će nagrađeni na prigodnoj svečanosti u Slavonskom Brodu. Nagrađeni učenici i mentori dobit će potvrdnice o sudjelovanju na literarnom Natječaju u Slavonskome Brodu u sastavu Dječjih svečanosti U svijetu bajki Ivane Brlić-Mažuranić.

Radove možete slati e-poštom:  usvijetubajki.natjecaj@gmail.com

